เร็ว-ช้า ไทยพาณิชย์ก็ต้องขาย SICCO
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 15 ก.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 15 ก.ค. 2553 
...ตลาดหุ้นทำนิวไฮของวันขึ้นไป 825 จุด แล้วหมดแรง ขึ้นมาไม่ถูกรายย่อย ก็ถูกสถาบันพอร์ตเทรด สกัด ... ดัชนีปิดต่ำสุดของวัน 819.54 จุด ขยับ 2.19 จุด มูลค่าซื้อขายซื้อขาย 25,709 ล้านบาท 
...ต่างชาติขายสุทธิ 652 ล้านบาท สถาบันซื้อ 1,092 ล้านบาท 
...เป็นไปตามคาดการณ์ คณะกรรมการนโยบายการเงิน (กนง.) ขึ้นดอกเบี้ยนโยบายอีก 0.25% เป็น 1.50% 
...หุ้นแบงก์เล็กอย่างทหารไทย (TMB) ลากขึ้นมาวันละ 56 สตางค์ วานนี้มาแรงกว่า 10 สตางค์ ขึ้นมาปิด 1.81 บาท ... เป็นอย่างนี้ทุกวันไม่นานต้องได้เห็น 2 บาท หรือเป้า 3 บาทไม่พลาด หาก “เสี่ย อย.” ไม่หลอกออกตัวไปก่อน 
...ที่ถูกหลอกชัวร์ๆ ตอนนี้เป็นหุ้นสินอุตสาหกรรม (SICCO) ถึงแม้แบงก์ไทยพาณิชย์ผู้ถือหุ้นใหญ่ 38% ไม่ฟันธงปิดดีลขายหุ้นที่อยู่ในมือ แต่ถ้าอ่านคำชี้แจงดีๆ จะรู้ว่ามีการเจรจาซื้อขายจริง แต่ยังสรุปราคาหุ้นไม่จบ เร็วหรือช้า ก็ต้องขาย 
...หุ้นทีพีไอโพลีน (TPIPL) ขึ้นมาไม่เท่าไร “ทยุติ ศรียุกต์สิริ” กรรมการก็ขนหุ้นออกขาย 2 ล้านหุ้น แถวราคา 13.2 บาท รับทรัพย์กว่า 26 ล้านบาท
...กลุ่มศรีกรุงวัฒนา ตั้งโต๊ะรับซื้อ ยูไนเต็ดฟลาวมิลล์ (UFM) กลับให้ราคา 81 บาท ขณะที่ราคาบนกระดานอยู่แถวนี้ 7879 บาท 
...ตลาดหุ้นครึ่งปีหลังและปีหน้าจะไปทางไหนต้องไม่พลาดงานมหกรรมนักวิเคราะห์ 2325 ก.ค.นี้ งานนี้ตลาดหลักทรัพย์ร่วมกับสมาคมนักวิเคราะห์ ขนกูรูด้านการลงทุนกลุ่มหุ้นต่างๆ มาให้ถามตอบ กันเป็นๆ ฟรีไม่คิดตังค์ ที่อาคารสภาวิชาชีพบัญชี สี่แยกอโศกฯ รถไฟใต้ดินไปถึง